U toku kolačijada za liječenje Nermine Ćehić

Građanke općine Velika Kladuša opet su u humanoj misiji, a ovaj put s ciljem prikupljanja novčanih sredstava za liječenje naše sugrađanke Nermine Ćehić. Nermina mora na operaciju kuka koja se jedino može obaviti u Zagrebu, i koja košta 10.000 eura. Ukoliko ne bi došlo do operativnog zahvata, zbog izuzetno loše situacije sa kukom, Nermini prijeti amputacija noge. Ona nije u mogućnosti da sama isfinansira operaciju, i kao bezbroj puta do sada naše sugrađanke odlučile su pomoći.

Inicijativu da se organizira kolačijada i da se prodajom kolača i ostalih jela skupi neophodan iznos dala je naša sugrađanka Nermina Šabić, koja je ujedno i Nerminin poslodavac, a podržalo ju je više kladuških udruženja, između ostalih Udruženje Agro-Trade, „Tono Hrovat“, „Sutra je novi dan“, Udruženje Kladušanki Hasnija, „Ašik Kaldrma“, UŽ „Mala Kladuša“, „Svjetlost - Nur“, te hor „El-Verdu“. „Kolačijada se održava danas na Trgu mladih, ispred Robne kuće i prilika je da učinite dobro djelo“, kaže organizatorica Nermina.....

Osim donacije na kolačijadi sredstva za Nerminu Ćehić možete uplatiti i na račun: 1613000108673326 otvoren kod Raiffeisen banke.